《次九弟中秋韵》
宋代·李彭

楚江微波鸣盎酒，脱叶萧然坐来久。仰头看月落乌纱，无复纤云汉津口。

顾兔之灵态度深，捣药长生传至今。风前急管闻三弄，泓下苍龙时一吟。

逸兴俄生缥粉壶，携幼近局无劳呼。坐中白发饮辄醉，鼻雷发声聊据梧。

异舍群鸡皆误唱，舍下鸣蛩亦清壮。低昂北斗挂柴扉，不眠尚倚过眉杖。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。